《同曹清父西郊纪事五首》
元代·方回

挂粟枯桑杪，篱门昼掩关。
晴霜开旷野，寒日晒荒山。
指点村烟外，经行冢树间。
群豪故贪愎，窃发亦愚奸。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。